Den Vest-Sjællandske Avis, 1817-12-27
Oversigt over Dagens udenlandske Nyheder. J den Tydske Forbunds-Forsamling, som blev holdet den 11te December, forekom flere Ting af Bigtighed. Saaledes overleverede den Franske Minister Grev v. Reinhard, Forsamlingen en Rote, hvori den Kgl. Franske Regiering erklærede sig villig til at overtage sig Pensionerne for de Strasborger Geistlige. Forsamlingen vedtog derpaa Udkastet til et Svar til det Schveitseriske Forbund, som indeholdt en Giendrivelse af de Grunde, ifølge hvilke Forbundet ikke vil paatage sig at udrede Pensionerne til Geistligheden og Embedsmændene i det forrige Høistift Basel. – Derpaa blev den Engelske Gesandts Hr. Lambs Creditiv foreviist, hvilken Minister er ansat ved den Tydske Forbunds-Dag. og i hvilken Anledning den præsiderende Minister i Forsamlingen Hr. Greve Buol Schauenstein gav et diplomatisk Maaltid paa 40 Couverts. – Gaar vi fra den Tydske og til den Svenske Rigsforsamling, saa finder vi den at udgiøre et Antal af 460 Adelsmænd, 50 Geistlige, 52 Borgere og 110 Bønder. Egentligen skulde 1170 Adelsmænd, 70 Geistlige, 108 Borgere og 259 Bønder være tilstede derved; men mange Adelsmænd møde ikke, for at undgaae Udgifterne derved, og paa Landet forene flere Herreder sig om at sende Deputerede til Rigsdagen, og mange Steder afsende ikke heller det fulde Antal af Deputerede. Jngen kan møde paa Rigsdagen, uden han er 25 Aar gammel, er af luthersk eller reformeert Religion, ikke har gjort Bankerot, og ikke ved nogen Dom er bleven giort uværdig til sine Medborgeres Tillid, eller er bleven straffet formedelst en infamerende Forbrydelse. Med Forretningerne ved en saadan Rigsdag, er Omgangsmaaden følgende: hver Stand har sin Taler og Secretairer, disse tilligemed to udvalgte Medlemmer af hver Stand, holde dagligen mundtlige Conferencer med Landmarskallen, for at enhver Sag paa samme Tid kan komme under Forhandling i hver Stand. Jnden en Sag foredrages paa den forsamlede Rigsdag eller i Plenum, saa bliver den først forhandlet i særskilte Commissioner, som nedsættes af hver Stand. Disse Commissioner søge naar Stænderne ere af forskiellige Meeninger, at nærme disse til hinanden. J et saadant Plenum, som blev holdet den 26de November, blev Beretningen af de 24 Revisorer, som ere udnævnede af Rigsstænderne, over Discontovæsnet oplæst. J den blev det forklaret, at ved den Gothenborger og Götha-Canal Disconto havde Directionen ikke gjort sig skyldig i nogen Forseelse, og at disse Bankers nærværende Forlegenhed havde sin Grund i tilfældige Omstændigheder, hvori Directionen var uskyldig. Men i Henseende til den Malmøer Disconto havde Directionen tilladt sig, allerede siden Aaret 1812, betydelige Afvigelser fra Reglementet; ved at udlaane en Summa af 2,018,245 Bankodalere, havde Fondet allerede lidt et reent Tab paa 604,390 Banko daler. Enkelte Personer havde tilsammen faaet 200,000 Bdr. tillaans uden Sikkerhed, og istedet for der skulde været en Cassebeholdning af 380,000 Bdr., var der kun en contant Beholdning af 21,000 Bdr. Da nu dette Desicit ogsaa virkede paa de øvrige Discontoers Credit, saa lader den pludselige Standsning i Penge-Circulationen sig forklare deraf. Det som Stænderne nu have at tage i Overveielse er allene, hvorledes Bankosedlernes Credit, igien kan ophielpes; thi Rigets Financevæsen er forresten ikke i nogen slet Forfatning som viser sig af en anstillet og offentlig bekiendtgjort Undersøgelse af samme Revisorer over dets nærværende Tilstand, hvoraf sees at i Aaret 1816 var Rigets Jndtægter 5,768,631 Bd., og Udgifterne kun 4,430,369. Bd. Men i 1813 og 1814 havde Krigsudgifterne udgjort 23 Millioner Bo., hvortil England havde i Subsidier biedraget 17 Millioner. Hele Statscassens Gield udgiør nu blot 9,835,684 Bd., og Rigsgields Contoirets 5,895,537 Bd., som nu er blot indenlandsk, og hvoraf næsten 3 skyldes til Bankerne. Kronprindsen havde i sine Svar af 26de November til Stændernes Deputationer formaaet Stænderne. til med patiotisk Sindelag at hielpe Staten ud af sin nærværende Crisis. - Hans Søn Hertugen af Sødermanland, Prinds Oscar, som bærer et gammelt Scottisk Heltenavn, hvilket forekommer i de Ossianske Digte, er blevet paa Baronet SinclairsForslag udvalgt til Æresmedlem af det Høiscotlandske Societet i London.